LT Europos Sąjungos oficialusis leidinys C 130/2

Apibendrinta informacija apie Wijziging van de Vergoedingsregeling voor uittreding van vissers uit de visserij 2002 [2002 m. kompensacijos schemos pasitraukiantiems iš žvejybos žvejams pakeitimas], apie kurį buvo pranešta pagal Komisijos reglamentą (EB) Nr. 1595/2004 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žuvininkystės produktų gamyba, perdirbimu ir prekyba (OL L 291, 2004 9 14)

(2006/C 130/02)

(Tekstas svarbus EEE)

Aiškinamosios pastabos: 1999 m. gruodžio 17 d. Tarybos reglamente (EB) Nr. 2792/1999 nustatančiame išsamias Bendrijos struktūrinės paramos žuvininkystės sektoriui taisykles ir tvarką (OL L 337, 1999 12 30), ŽOFP reglamento taisyklėse yra numatytos būtinos taikyti socialinės ekonominės priemonės. Inter alia, tokių priemonių reikia imtis dėl neseniai (2005 m. rugsėjį) baigto restruktūrizavimo.

2002 m. kompensacijos schemos pasitraukiantiems iš žvejybos žvejams pakeitimas visapusiškai, sąlygų ir taikomo pagalbos lygio prasme atitinka ŽOFP reglamento taisyklių 12 straipsnį.

Nyderlandai yra padalinti į dvi teritorijas: Flevolandą — 1-ojo tikslo regioną — ir likusią šalies dalį. Flevolande yra Urk savivaldybė — pagrindinis nacionalinis žvejybos laivų uostas. Kadangi Flevolando ŽOFP biudžetas žvejybai ir laivo įguloms skirtoms socialinės gerovės priemonėms jau yra išnaudotas, nebeliko lėšų daliniam socialinės gerovės priemonių finansavimui 1-ojo tikslo regione. Todėl pagalba Urk gyvenantiems įgulų nariams nebebus iš dalies finansuojama ŽOFP, o tik nacionalinėmis lėšomis.

2002 m. kompensacijos schema pasitraukiantiems iš žvejybos žvejams — tai nacionalinė schema, atvira Urk ir kitur gyvenantiems žvejams. Visą schemos biudžetą sudaro 1,8 milijonas eurų. Tačiau šis pranešimas apie valstybės pagalbą yra susijęs tik su Urk gyvenantiems žvejams suteikta pagalba.

Kompensacijos schema atitinka ŽOFP reglamento 12 straipsnį ir kitas Reglamento (EB) Nr. 1595/2004 sąlygas. Schema yra taikoma mažo ir vidutinio dydžio įmonėms, o pagalbos dydis neviršija 1 milijono EUR per metus vienam gavėjui.

Taip pat reikia pažymėti, kad 2002 m. kompensacijos schema pasitraukiantiems iš žvejybos žvejams buvo paskelbta kaip pagalbos priemonė (Nr. 87/2002). Šiame dokumente aptariama pagalbos priemonė tik šiek tiek skiriasi nuo anksčiau minėtos priemonės, bet yra atskira, nauja pagalbos priemonė

Valstybė narė: Nyderlandai

Pagalbos numeris: XF 2/2006

Regionas: Flevolando provincija, kurioje Urk yra didžiausias žvejybos laivų nacionalinis uostas

Pagalbos schemos pavadinimas: Wijziging van de Vergoedingsregeling voor uittreding van vissers uit de visserij 2002 [2002 m. kompensacijos schemos pasitraukiantiems iš žvejybos žvejams pakeitimas], kuriame šis pranešimas yra susijęs tik su pagalba Urk registruotų žvejybos laivų įgulų nariams

Teisinis pagrindas: Regeling van de Minister van Landbouw, Natuur en Voedselkwaliteit van 10 februari 2006, TRCJZ/2005/3704, houdende wijziging van de Vergoedingsregeling voor uittreding van vissers uit de visserij 2002, Stcrt. 2006, 37

Pagal šią schemą numatytos metinės išlaidos: Nyderlandų iš žvejybos pasitraukiančių žvejų socialinės gerovės priemonėms visa skirta suma yra 1 800 000 EUR. Urk registruotų žvejybos laivų įgulų narių socialinės gerovės priemonėms skirta suma priklauso nuo to, kiek Urk žvejų padavė paraišką iki išnaudojant visą leistiną pagalbai 1 800 000 EUR sumą

Didžiausias pagalbos intensyvumas: Pirma laiko iš žvejybos pasitraukiantys žvejai: ne daugiau kaip 500 EUR už kiekvieną kalendorinį mėnesį skaičiuojant nuo darbo sutarties arba partnerystės susitarimo nutraukimo pirmos mėnesio dienos iki asmens 65-ojo gimtadienio pirmos mėnesio dienos.

Tai taikoma asmenims, kurie 2006 m. sausio 1 d. yra ne jaunesni kaip 56 m., tačiau ne vyresni kaip 65.

Vienkartinė išmoka, jei žvejys nutraukia profesinę veiklą dėl to, kad laivas, kuriame jis dirbo, yra pašalinamas iš apyvartos: 5 000 EUR.

Žvejys neturi būti vyresnis nei 55 m.

Vienkartinė išmoka, skirta žvejui persikvalifikuoti, nes laivas, kuriame jis dirbo, yra pašalintas iš apyvartos: lygi faktinei persikvalifikavimo kursų kainai, bet ne daugiau kaip 7 500 EUR.

Žvejys neturi būti vyresnis nei 55 m.

Įgyvendinimo data: Nuo 2006 m. kovo 1 d.

Schemos arba individualios pagalbos trukmė: Iki 2008 m. liepos mėn. (imtinai)

Pagalbos tikslas: Remiantis 2002 m. kompensacijos schemos pasitraukiantiems iš žvejybos žvejams pakeitimu, pagalba gali būti teikiama paprastai jūrose žvejojantiems, tačiau tokią veiklą nutraukiantiems žvejams.

Tokia veikla gali būti nutraukiama dėl to, kad laivas, kuriame dirbo žvejys, yra pašalinamas iš apyvartos. 2005 m. rugsėjį įsigaliojo 2005 m. jūrų žvejybos pajėgumų sumažinimo schema, pagal kurią žvejybos laivų sąvininkai, galutinai nutraukę žvejybą, gali kreiptis pagalbos. Dėl tokio laivo nurašymo visais atvejais įgulos nariai praranda darbą. Schemos tikslas — suteikti tokiems pajamų netekusiems žvejams finansinę pagalbą.

Žvejui taip pat gali būti teikiama pagalba, jei jis anksti palieka žvejybą, nors laivas, kuriame jis dirbo, ir nėra pašalinamas iš apyvartos.

Žvejys, praradęs darbą dėl anksčiau nurodyto restruktūrizavimo, gali taip pat kreiptis dėl pagalbos, kad galėtų persikvalifikuoti darbui kituose nei jūrų žvejyba ekonominiuose sektoriuose.

Visos priemonės yra skirtos laivynui modernizuoti

Valstybė, kuriai yra taikomi 4 — 12 straipsniai, ir išlaidos, kurios gali būti padengtos pagal schemą arba iš individualios pagalbos lėšų:

12 straipsnis

Socialinės ir ekonominės priemonės: Pagalba anksti pasitraukiantiems iš žvejybos žvejams ir nustatyto dydžio individualios išmokos, atitinkančios Reglamento (EB) Nr. 2792/1999 12 straipsnio 1, 2 dalis, 3 dalies a, b ir c punktus, 4 dalies a–e punktus ir III priedą, atitinka bendrosios rinkos reikalavimus, kaip tai yra nurodyta EB sutarties 87 straipsnio 3 dalies c punkte, ir jos atžvilgiu nėra taikomas 88 straipsnio 3 dalyje taikomas reikalavimas dėl pranešimo, jei pagalbos suma, konvertuota į suteiktos pagalbos ekvivalentą, neviršija tokiai pagalbai to paties reglamento IV priede numatytos visos nacionalinės ir Bendrijos pagalbos.

Didžiausia kompensuotina išlaidų suma yra 1 800 000 EUR. Dalis, kuri gali būti skiriama pareiškėjams iš Urk, priklauso nuo pareiškėjų, padavusių paraiškas iki išnaudojant didžiausią leistiną pagalbos sumą, skaičiaus

Susijęs sektorius (sektoriai): Jūrų žvejyba

Pagalbą suteikiančios įstaigos pavadinimas ir adresas:

Ministerie van Landbouw, Natuur en Voedselkwaliteit, Directie Visserij Postbus 20401 2500 EK 's–Gravenhage Nederland

Tinklalapis: www.hetlnvloket.nl

tada naudokitės paieškos funkcija.

Papildoma informacija:

Vardas, pavardė: H.C. Huijer Adresas: Postbus 20401, 2500 EK Den Haag Telefonas: (31-70) 378 43 87 Faks: (31-70) 378 61 27 El. paštas: h.c.huijer@minlnv.nl

Asmuo kontaktams Nuolatinėje atstovybėje